
Rámcová zmluva o dielo
uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov
(ďalej len „zmluva“)
medzi:

I.
Zmluvné strany

Objednávateľ:	Mesto Nitra
Štatutárny orgán:	Marek Hattas, primátor mesta Nitry
Osoby oprávnené konať vo veciach
- technických:	
- právnych:	
- finančných:	
Sídlo:	Štefánikova trieda 60, 950 06 Nitra
IČO:	00 308 307
DIČ:	202 110 2853
IČ DPH:	SK2021102853
Bankové spojenie:	Slovenská sporiteľňa, a.s.
IBAN:	SK04 0900 0000 0050 2800 1139
(ďalej len „Objednávateľ“)

a

Zhotoviteľ:	
Štatutárny orgán:	
Osoby oprávnené konať vo veciach
- technických:	telefonický kontakt, mailový kontakt
- právnych:	telefonický kontakt, mailový kontakt
- finančných:	telefonický kontakt, mailový kontakt
Sídlo:	
IČO:	
DIČ:	
IČ DPH:	
Bankové spojenie:	
IBAN:	
Registrácia:	
(ďalej len „Zhotoviteľ“)

(Objednávateľ a Zhotoviteľ spolu ďalej len ako „zmluvné strany“ a jednotlivo aj ako „zmluvná strana“)



II.
Preambula
[bookmark: _Hlk97707642]Táto zmluva sa uzatvára ako výsledok verejného obstarávania zákazky na predmet: „Umelecko-remeselná obnova a výroba replík okien na Mestskej tržnici v Nitre“ uskutočnenej v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“).

III.
Definície a interpretácie zmluvných ustanovení
1. Pokiaľ nebude ďalej uvedené inak, potom budú mať výrazy použité v zmluve s veľkými začiatočnými písmenami nasledovný význam:
a) Odmena znamená odplatu za vykonanie Diela podľa článku VI. tejto zmluvy;
b) Dielo znamená oprava/výmena okien, ktorá je bližšie špecifikovaná v článku IV. bod 1 zmluvy, Prílohe 1 zmluvy a v objednávkach podľa článku II. bod 3 zmluvy;
c) Objekt znamená budovu národnej kultúrnej pamiatky na Štefánikovej triede č. 50 v Nitre, evidovanej v Ústrednom zozname pamiatkového fondu pod č. 11871 ako „Kasáreň“, nachádzajúcej sa na parc. reg. „C“ KN č. 2041 a 2042, v k. ú. Nitra, slúžiacej ako Mestská tržnica;
d) Správca Objektu znamená odbor majetku
e) Obchodný zákonník znamená zákon č. 513/1991 Zb. Obchodný zákonník v znení neskorších predpisov;
f) Preberací protokol znamená protokol o odovzdaní a prevzatí Diela za podmienok špecifikovaných v článku VII. tejto zmluvy, podpísaný oprávnenými zástupcami zmluvných strán;
2. Okrem definovaných pojmov uvedených v bode 1 tohto článku zmluvy, ak je ďalej v zmluve použitý definovaný pojem, v zmluve bude mať takýto pojem význam, ktorý mu je priradený v príslušnej časti zmluvy, kde je definovaný.
3. V zmluve, ak z kontextu nevyplýva iný zámer, každý odkaz na zmluvnú stranu zahŕňa aj jej právnych nástupcov, ako aj postupníkov a nadobúdateľov práv alebo záväzkov vyplývajúcich zo zmluvy;
a) každý odkaz na zmluvu alebo iný dokument znamená zmluvu alebo iný dokument v znení jeho dodatkov a iných zmien, vrátane novácií;
b) prílohy zmluvy predstavujú jej neoddeliteľné súčasti a správny výklad ustanovení zmluvy je možný len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade zmluvy sa nepoužijú;
c) každý odkaz na „článok" alebo „prílohu" znamená odkaz na príslušný článok alebo prílohu zmluvy; a
d) výrazy definované v jednotnom čísle alebo v základnom gramatickom tvare majú v zmluve rovnaký význam, keď' sú použité v množnom čísle a inom gramatickom tvare a naopak.

IV.
Predmet zmluvy
1. Predmetom tejto zmluvy je záväzok Zhotoviteľa vykonať pre Objednávateľa v Objekte Dielo:
a) umelecko-remeselná obnova okien (t. j. repasovanie existujúceho okna), vrátane všetkých stavebných prác a dodávok s tým súvisiacich (demontáž existujúceho okna, montáž repasovaného existujúceho okna, murárska vysprávka bez maľovky);
b) výmena okien, u ktorých nebude možná obnova v zmysle písm. a) tohto bodu zmluvy, za ich repliky, vrátane ich výroby a všetkých stavebných prác a dodávok s tým súvisiacich (demontáž existujúceho okna, montáž repliky, murárska vysprávka bez maľovky);
c) výroba otváravých dočasných provizórnych náhradných okien a všetky stavebné práce a dodávky s tým súvisiace (montáž a demontáž dočasného provizórneho okna) v prípade výroby repliky alebo repasovania existujúceho okna, v počte 5 ks, prípadne po dohode s objednávateľom;
d) dočasné prekrytie stavebného otvoru po demontovanom okne OSB doskou v prípade výroby repliky alebo repasovania existujúceho okna; a to za podmienok uvedených v tejto zmluve, v počte 5 ks, prípadne po dohode s objednávateľom.
2. Zhotoviteľ sa zaväzuje vykonať Dielo vo vlastnom mene a na vlastnú zodpovednosť, v súlade s platnými právnymi predpismi a podmienkami vymedzenými v tejto zmluve a Objednávateľ sa zaväzuje zaplatiť Zhotoviteľovi za vykonané Dielo dohodnutú Odmenu a riadne vykonané Dielo prevziať.
3. Dielo bude vykonané na základe čiastkových objednávok podľa potrieb Objednávateľa. V čiastkových objednávkach bude presne určený rozsah Diela, termín plnenia a osobitné podmienky plnenia pokiaľ vyplynú z podmienok uvedených v bode 4 tohto článku zmluvy. Takto vystavené objednávky budú podkladom pre fakturáciu podľa článku VI. tejto zmluvy. Objednávky budú písomné. Objednávky zasiela Objednávateľ poštou alebo elektronickou poštou na emailovú adresu kontaktnej osoby pre technické veci Zhotoviteľa uvedenej v záhlaví zmluvy. Doručením objednávky Zhotoviteľovi sa objednávka považuje za potvrdenú Zhotoviteľom.
4. Zhotoviteľ sa zaväzuje Dielo vykonať na základe požiadaviek a pokynov Objednávateľa, v rozsahu a za podmienok v zmysle:
a) rozhodnutí Krajského pamiatkového úradu Nitra č. KPUNR-2017/5392-2/11273/KRM a č. KPUNR- 2019/19230-3/66816/KRM;
b) [bookmark: _Hlk103672830]Inventarizácie časti okien býv. kasární (tržnice) na Štefánikovej triede v Nitre, spracovateľ Peter Buday a Ing. Arch. Lýdia Chovancová Budayová, PhD., Nitra, november 2019;
c) záväzného stanoviska Krajského pamiatkového úradu Nitra č. KPUNR-2019/24499-2/91949/KRM;
d) podmienok stanovených platnými právnymi predpismi SR, ktoré upravujú nakladanie a údržbu národných kultúrnych pamiatok, predovšetkým v zmysle podmienok zakotvených vo vyhláške Ministerstva kultúry Slovenskej republiky č. 253/2010 Z. z., ktorou sa vykonáva zákon č. 49/2002 Z. z. o ochrane pamiatkového fondu v znení neskorších predpisov;
ktoré tvoria Prílohu č. 1 tejto zmluvy.
5. Zhotoviteľ sa zaväzuje práce vykonávať šetrným spôsobom tak, aby došlo k minimálnemu narušeniu pôvodných vonkajších a vnútorných ostení a nadpraží. V prípade, že k narušeniu dôjde, Zhotoviteľ je v rámci Diela povinný narušenie opraviť s maximálne možným zachovaním pôvodného materiálu v súlade s bodom 4 tohto článku zmluvy.
6. Zhotoviteľ sa zaväzuje, že vykoná Dielo vrátane zabezpečenia montážneho materiálu, potrebného lešenia a strojného a mechanizačného vybavenia, odstránenie prípadného znečistenia okolia okien, ktoré sú dotknuté predmetom tejto zmluvy a odvozu a likvidácie odpadu.
7. Zhotoviteľ sa zaväzuje odvoz a likvidáciu odpadu vytvoreného v súvislosti s realizáciou predmetu zmluvy zabezpečiť v súlade so zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov a súvisiacimi všeobecne záväznými právnymi predpismi platnými v odpadovom hospodárstve.
8. Objednávateľ sa na základe tejto zmluvy zaväzuje Zhotoviteľovi najmä:
a) poskytnúť podklady uvedené v bode 4 tohto článku zmluvy potrebné k vykonaniu Diela;
b) umožniť obhliadku (Objektu, vzorových okien, ktoré už sú osadené na Objekte a ktoré slúžia ako podklad pre umelecko-remeselnú obnovu, resp. výrobu repliky okien);
c) poskytnúť súčinnosť pri vykonávaní predmetu zmluvy po dohode so Správcom Objektu (zabezpečenie vstupu do Objektu, určenie odberných miest vody a elektrickej energie a pod.).

V.
Miesto plnenia
1. Miestom plnenia podľa tejto zmluvy je:
a) Objekt, čo sa týka demontáže existujúceho okna a jeho nahradenia dočasným náhradným oknom resp. OSB doskou a následne repasovaným oknom, resp. jeho replikou, a prebratia Diela,
b) sídlo Zhotoviteľa, čo sa týka prác na obnove, oprave pôvodných okien, resp. na výrobe replík okien a dočasných náhrad okien.

VI.
Odmena a platobné podmienky
1. Zmluvné strany sa dohodli na Odmene za vykonané Dielo nasledovne:
a) za 1 ks časti Diela bližšie špecifikovanej v článku IV. bod 1 písm. a) tejto zmluvy (t. j. repasovanie existujúceho okna), vo výške ........,- € s DPH  (slovom: ..............), z toho DPH je vo výške ...............,- € (slovom: ............), t. j. bez DPH ............- € (slovom: .....................);
b) za 1 ks časti Diela bližšie špecifikovanej v článku IV. bod 1 písm. b) tejto zmluvy (t. j. replikovanie existujúceho okna), vo výške ................,- € s DPH (slovom: .............), z toho DPH je vo výške ..................,- € (slovom: .................), t. j. bez DPH ..............,- € (slovom:....................);
c) za 1 ks časti Diela bližšie špecifikovanej v článku IV. bod 1 písm. c) tejto zmluvy (činnosti súvisiace s výrobou, osadením a zložením provizórnych náhradných okien), vo výške..................,- € s DPH (slovom: ................), z toho DPH je vo výške .............,- € (slovom:), t. j. bez DPH ....................,- € (slovom: ..................,);
d) za 1 ks časti Diela bližšie špecifikovanej v článku IV. bod 1 písm. d) tejto zmluvy (činnosti súvisiace s osadením OSB dosky), vo výške ............,- € s DPH (slovom: ................), z toho DPH je vo výške.................,- € (slovom:................), t. j. bez DPH .................,- € (slovom:...................)
pričom celková Odmena nesmie presiahnuť sumu.................,- € (slovom: ..............eur) vrátane DPH.
2. Odmena podľa bodu 1 tohto článku zmluvy je konečná a sú v nej zahrnuté všetky náklady Zhotoviteľa spojené s dodávkou Diela.
3. Odmena bude Zhotoviteľom fakturovaná po prevzatí riadne dokončeného Diela Objednávateľom v zmysle článku VII. bod 5 tejto zmluvy. Splatnosť faktúry je 30 kalendárnych dní odo dňa doručenia faktúry Objednávateľovi. Zhotoviteľ vystaví Objednávateľovi faktúru a doručí ju Objednávateľovi najneskôr do 5 (piatich) pracovných dní odo dňa podpisu Preberacieho protokolu.
4. Faktúra musí obsahovať' všetky náležitosti účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo zmluvy, pod ktorou je zmluva evidovaná Objednávateľom a k faktúre bude pripojená príslušná objednávka a Preberací protokol. V prípade, ak faktúra nebude spĺňať tieto náležitosti, je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený faktúru vrátiť Zhotoviteľovi na prepracovanie. Nová lehota splatnosti začína plynúť okamihom doručenia opravenej faktúry Objednávateľovi.
5. Odmena sa považuje za zaplatenú dňom odpísania fakturovanej sumy vo výške Odmeny z účtu Objednávateľa na účet Zhotoviteľa uvedený v záhlaví zmluvy.
6. Dohodnutá odmena vychádza z cenovej ponuky Zhotoviteľa zo dňa ............., ktorá tvorí ako Príloha č. 2 neoddeliteľnú súčasť tejto zmluvy.

VII.
Odovzdanie a prevzatie Diela
1. Zhotoviteľ sa touto zmluvou zaväzuje odovzdať Objednávateľovi Dielo na základe príslušnej objednávky spolu so všetkou dokumentáciou súvisiacou s Dielom, ktorá je potrebná na prevzatie a užívanie Diela a sprostredkovať všetky potrebné informácie súvisiace s Dielom, v termíne podľa objednávky.
2. Zhotoviteľ zodpovedá za to, že Dielo bude zhotovené v súlade s podmienkami uvedenými v tejto zmluve a príslušnej objednávke.
3. Zhotoviteľ je oprávnený vykonať Dielo aj prostredníctvom tretích osôb, pričom zodpovedá, ako keby Dielo vykonával sám.
4. Zhotoviteľ sa zaväzuje strpieť kedykoľvek počas platnosti a účinnosti tejto zmluvy výkon kontroly/auditu súvisiaceho s vykonaním Diela a poskytnúť všetku potrebnú súčinnosť osobám povereným Objednávateľom na takúto činnosť.
5. Objednávateľ sa zaväzuje, že prevezme dokončené bezvadné Dielo na dohodnutom mieste plnenia záväzku najneskôr v posledný deň termínu plnenia za podmienky, že Zhotoviteľ písomne vyzve Objednávateľa na prevzatie Diela najneskôr 3 (troch) pracovných dní vopred. V prípade omeškania výzvy Zhotoviteľa podľa predchádzajúcej vety sa primerane predlžuje lehota Objednávateľa na prevzatie Diela. Preberacieho konania sa zúčastnia oprávnený zástupcovia Objednávateľa a Zhotoviteľa, ktorí podpíšu Preberací protokol. Podpísanie Preberacieho protokolu bez výhrad oprávňuje Zhotoviteľa predložiť Objednávateľovi faktúru na zaplatenie príslušnej časti Odmeny v súlade s článkom VI. tejto zmluvy. Vlastnícke právo a nebezpečenstvo škody prechádza na Objednávateľa okamihom riadneho prevzatia Diela bez výhrad Objednávateľom.
6. Ak budú počas preberacieho konania zistené akékoľvek vady Diela, Objednávateľ si vyhradzuje právo odmietnuť prevzatie Diela. Zmluvné strany sa dohodli, že vykonané Dielo má vady, ak nezodpovedá požadovanej kvalite a/alebo ak nie je vyhotovené v súlade s podmienkami stanovenými touto zmluvou Objednávateľ nie je povinný prevziať Dielo.
7. V prípade, ak Dielo vykazuje drobné vady, ktoré nebránia jeho riadnemu užívaniu, môže Objednávateľ Dielo prevziať. Súpis drobných vád bude zaznamenaný v Preberacom protokole s uvedením termínu ich odstránenia. Vady uvedené v Preberacom protokole sa považujú za odstránené podpisom protokolu o odstránení týchto vád.
8. Zhotoviteľ je povinný odstrániť bez zbytočného odkladu prípadné vady Diela, ktoré Objednávateľ nezistil pri preberacom konaní,
9. Zhotoviteľ zodpovedá za vybraté pôvodné okná prevzaté od Objednávateľa.
10. Na Objednávateľa prechádza zodpovednosť za náhodné zhoršenie Diela a vlastnícke právo k replikám okien v zmysle článku IV. ods. 1 písm. b) tejto zmluvy a k dočasným provizórnym náhradným oknám v zmysle článku IV. ods. 1 písm. c) tejto zmluvy protokolárnym prevzatím Diela v zmysle bodu 5 tohto článku zmluvy.

VIII.
Podmienky vykonania Diela
1. Určenie, ktoré pôvodné okná na Objekte budú súčasťou Diela, vykoná Správca Objektu. Požiadavku na vykonanie Diela zašle Objednávateľ emailom na adresu osoby oprávnenej konať v technických veciach za Zhotoviteľa. V požiadavke Objednávateľ špecifikuje rozsah vykonania diela podľa článku IV. bod 1 tejto zmluvy. Zhotoviteľ na základe posúdenia požiadavky Objednávateľa v lehote 2 (dvoch) pracovných dní odo dňa doručenia požiadavky oznámi Objednávateľovi emailom na adresu osoby oprávnenej konať v technických veciach za Objednávateľa termín vykonania Diela. Následne Objednávateľ vystaví a zašle Zhotoviteľovi objednávku podľa článku IV. ods. 3 tejto zmluvy.
2. Zhotoviteľ je povinný minimálne 3 (slovom: tri) pracovné dni vopred informovať Objednávateľa o tom, kedy (presne dátum a čas) plánuje demontáž existujúcich okien, aby Objednávateľ, resp. osoby ním poverené, mohol byť prítomný pri demontáži pôvodných okien.
3. Rozhodnutie o tom, či konkrétne pôvodné okno bude repasované alebo replikované je oprávnená vykonať len Objednávateľom poverená osoba po demontáži pôvodného okna a pre Zhotoviteľa je toto rozhodnutie záväzné.
4. Bezprostredne po demontáži pôvodného okna umiestni Zhotoviteľ do prázdneho otvoru v stene po demontovanom pôvodnom okne provizórnu náhradu. Správca Objektu určí miestnosti, v ktorých bude do jedného otvoru po pôvodnom okne vložené provizórne náhradné okno, aby bolo zabezpečené vetranie miestnosti a prístup svetla do miestnosti a ostatné otvory po demontovaných oknách budú zadebnené (napr. prekrytím OSB doskou). Provizórne náhrady môžu byť z otvorov po demontovaných pôvodných oknách odstránené až tesne pred vložením repasovaných okien, resp. replík okien.
5. Zhotoviteľ repasuje, resp. vytvorí repliky, len toľkých pôvodných okien a vyhotoví len toľko dočasných náhradných okien, aby súčet Odmien nepresiahol celkovú Odmenu uvedenú v článku VI. bod 1 tejto zmluvy.
6. Zhotoviteľ vráti Objednávateľovi aj pôvodné okná, ktoré boli nahradené replikami.
7. Zhotoviteľ je povinný Dielo vykonávať a odovzdať v zmysle príslušných osobitných predpisov a slovenských technický noriem, v rozsahu a kvalite podľa Zmluvy a v termínoch podľa objednávky.
8. Zhotoviteľ sa zaväzuje zabezpečiť doklady o kvalite materiálov, výrobkov a konštrukcii zabudovaných do Diela a použitých v rámci vykonávania Diela ako jeho súčasť, v súlade so stavebným zákonom, zákonom o štátnom skúšobníctve, vyhláškou o certifikácii výrobkov, zákonom o stavebných výrobkoch, zákonom o technických požiadavkách na výrobky a posudzovaní zhody a inými súvisiacimi právnymi normami a predpismi, ako aj potvrdenia a ostatné náležitosti potrebné k riadnemu užívaniu Diela (skúšky, oprávnenia, revízie a iné).
9. Zhotoviteľ sa zaväzuje zabezpečiť dodržiavanie osobitných predpisov upravujúcich podmienky vykonávania Diela minimálne v rozsahu:
a) zákona č. 314/2001 Z. z. o ochrane pred požiarmi v znení neskorších predpisov; a
b) zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov.
10. Zhotoviteľ zabezpečí pri plnení predmetu zmluvy vlastný dozor nad bezpečnosťou práce v zmysle zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a vyhlášky č. 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci a prácach s nimi súvisiacich a podrobnosti o odbornej spôsobilosti na výkon niektorých činností v znení niektorých predpisov a prevezme zodpovednosť za bezpečnosť práce.
11. Zhotoviteľ je povinný prevziať zodpovednosť za to, že fyzické osoby, prostredníctvom ktorých bude Zhotoviteľ vykonávať Dielo budú mať doklady o absolvovaní predpísaných školení o bezpečnosti a ochrane zdravia pri práci a o požiarnej bezpečnosti, lekárske potvrdenia o vyhovujúcom zdravotnom stave pre vykonávané činnosti a preukazy spôsobilosti na výkon vybraných činností. Zhotoviteľ je povinný na výzvu Objednávateľa predloží kópie týchto dokladov.
12. Zhotoviteľ je povinný riadiť vykonávanie prác tak, aby nedošlo k poškodeniu zdravia fyzických osôb, prostredníctvom ktorých bude Zhotoviteľ vykonávať Dielo ako ani tretích osôb a poškodeniu majetku. Zhotoviteľ zodpovedá za bezpečnosť a ochranu zdravia svojich zamestnancov a tretích osôb oprávnene sa zdržujúcich na stavenisku a dodržiavanie osobitných predpisov požiarnej ochrany.
13. Objednávateľ sa zaväzuje odovzdať Zhotoviteľovi všetky podklady potrebné pre vykonanie Diela, ktoré má k dispozícii.
14. Zmluvné strany sa zaväzujú, že počas vykonávania Diela budú navzájom spolupracovať a vyvinú súčinnosť potrebnú na to, aby bolo Dielo vykonané za podmienok stanovených zmluvou.

IX.
Zodpovednosť za vady Diela, záruka a záručná doba
1. Zhotoviteľ poskytuje na Dielo záruku 60 (šesťdesiat) mesiacov, pričom záručná doba začína plynúť odo dňa riadneho odovzdania a prevzatia Diela podľa článku VII. tejto zmluvy. Záručná doba sa predlžuje o dobu odo dňa uplatnenia reklamácie po deň odstránenia vád na odovzdanom Diele. V prípade výmeny vadného Diela plynie odo dňa dodania nového Diela nová záručná doba.
2. Zhotoviteľ ručí za to, že vykonané Dielo bude mať počas celej záručnej doby vlastnosti dohodnuté zmluvou a objednávkou, zodpovedajúce osobitným predpisom a slovenským technický normám, že vykonané Dielo bude bez vád, ktoré by rušili alebo znižovali hodnotu alebo schopnosť jeho používania k určeným účelom.
3. Vykonané Dielo má vady, ak nezodpovedá požadovanej kvalite a/alebo nezodpovedá požadovanému rozsahu a podmienkam podľa tejto zmluvy a objednávky.
4. Zhotoviteľ zodpovedá za riadne a včasné plnenie záväzkov vyplývajúcich zo zmluvy. Zhotoviteľ zodpovedá aj za skryté vady Diela, ktoré Objednávateľ zistil po prevzatí Diela. Objednávateľ je povinný Zhotoviteľovi písomne oznámiť vadu Diela bezodkladne po tom, čo ju zistil. V prípade, že sa preukáže zodpovednosť Zhotoviteľa za skryté vady Diela počas záručnej doby, je Zhotoviteľ povinný v súlade s § 373 a nasl. Obchodného zákonníka nahradiť Objednávateľovi vzniknutú škodu.
5. Objednávateľ bez zbytočného odkladu písomne oznámi Zhotoviteľovi vady Diela, ktoré sa vyskytli v rámci záručnej doby, pričom v oznámení popíše chyby a uvedie ako sa prejavujú. Na základe písomnej reklamácie Objednávateľa podľa predchádzajúcej vety je Zhotoviteľ povinný na svoje náklady a bez zbytočného odkladu odstrániť počas záručnej doby reklamované vady Diela, a to aj v prípade, ak sa domnieva, že za reklamované vady Diela nezodpovedá. V takom prípade, ak sa zmluvné strany nedohodnú inak, až do doby právoplatného rozhodnutia súdu o reklamácii znáša náklady na odstránenie reklamovaných vád Diela Zhotoviteľ.
6. Zhotoviteľ je povinný odstrániť vady Diela bezodkladne, najneskôr však do 15 (pätnástich) kalendárnych dní odo dňa doručenia písomnej reklamácie Objednávateľa Zhotoviteľovi.
7. Pokiaľ Zhotoviteľ nesplní svoju povinnosť odstrániť vady Diela v lehote stanovenej podľa bodu 6 tohto článku zmluvy, je Objednávateľ oprávnený tieto vady Diela odstrániť sám alebo prostredníctvom tretej osoby na náklady Zhotoviteľa. Takýmto postupom Objednávateľa alebo inej oprávnenej osoby nie je dotknutá záruka poskytnutá Zhotoviteľom.
8. Zhotoviteľ nezodpovedá za chyby spôsobené dodržaním nevhodných pokynov zo strany Objednávateľa, ak na nevhodnosť týchto pokynov Zhotoviteľ Objednávateľa písomne upozornil a Objednávateľ na ich dodržaní aj napriek tomu trval. Zhotoviteľ nezodpovedá Objednávateľovi za škodu, ktorá mu bola spôsobená vyššou mocou. Za vyššiu moc sa považuje taká vonkajšia okolnosť', ktorá Zhotoviteľ nemohol odvrátiť alebo prekonať, ani ju v dobe vzniku predvídať.
9. Zmluvné strany sa dohodli, že zodpovednosť za vady Diela sa ďalej spravuje príslušnými ustanoveniami Obchodného zákonníka.

X.
SANKCIE
1. V prípade, že Zhotoviteľ nedodá Dielo v rozsahu a v termíne podľa objednávky, objednávateľ má právo na zmluvnú pokutu vo výške 0,05% z celkovej ceny za Dielo bez DPH denne do 14. dňa omeškania a vo výške 0,2% z celkovej ceny za Dielo bez DPH denne počnúc 15. dňom omeškania. Počnúc 15. dňom omeškania vniká súčasne Objednávateľovi právo odstúpiť od zmluvy.
1. V prípade omeškania Objednávateľa s úhradou faktúry má zhotoviteľ právo na úrok z omeškania vo výške 0,02% z dlžnej sumy za každý začatý deň omeškania, ktorá sa od 15. dňa omeškania vrátane zvyšuje na 0,1% z dlžnej sumy za každý začatý deň omeškania.
12. V prípade omeškania Zhotoviteľa s odstraňovaním vád Diela podľa článku IX. tejto zmluvy, je Objednávateľ oprávnený uplatniť voči Zhotoviteľovi zmluvnú pokutu vo výške 0,05% z celkovej ceny za Dielo bez DPH denne do 14. dňa omeškania a vo výške 0,2% z celkovej ceny za Dielo bez DPH  denne počnúc 15. dňom omeškania. Počnúc 15. dňom omeškania vniká súčasne Objednávateľovi právo odstúpiť od zmluvy.
13. Zmluvnú pokutu sa zaväzuje Zhotoviteľ uhradiť' Objednávateľovi najneskôr do 10 (desiatich) dní odo dňa doručenia výzvy Objednávateľa.
14. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti zo Zmluvy a je povinná ju nahradiť, okrem prípadov, kedy preukáže, že porušenie povinnosti bolo spôsobené okolnosťami vylučujúcimi zodpovednosť. Pri uplatnení a úhrade škôd a nákladov sa Zmluvné strany budú riadiť ustanoveniami § 373 a nasl. Obchodného zákonníka.
15. Objednávateľ si v prípade nároku na náhradu škody môže škodu odpočítať z čiastky splatnej v prospech Zhotoviteľa.
16. Zmluvné strany sa dohodli, v rozsahu v akom to právne predpisy pripúšťajú, na vylúčení práva Zhotoviteľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Zhotoviteľovi.
17. Zhotoviteľ môže svoje pohľadávky voči Objednávateľovi vyplývajúce zo Zmluvy postúpiť len s predchádzajúcim písomným súhlasom Objednávateľa.
18. Uplatnením zmluvnej pokuty nie je dotknuté právo Objednávateľa domáhať sa náhrady škody v plnej výške.




XI.
Trvanie a zánik zmluvy
1. Zmluvné strany sa dohodli, že zmluva sa uzatvára na dobu určitú, a to
a) na 24 (dvadsaťštyri) mesiacov odo dňa účinnosti Zmluvy; alebo
b) do vyčerpania Odmeny podľa článku IV. bod 1 zmluvy,
podľa toho, ktorá skutočnosť nastane skôr.
2. Zmluvné strany sa dohodli, že zmluva môže byť ukončená aj skôr ako je uvedené v bode 1 tohto článku zmluvy, a to písomným odstúpením od zmluvy za podmienok dohodnutých v zmluve, písomnou výpoveďou za podmienok dohodnutých v zmluve alebo písomnou dohodou zmluvných strán.
3. Zmluvné strany sa dohodli, že odstúpiť od zmluvy a požadovať od povinnej zmluvnej strany náhradu škody môžu pri podstatnom porušení zmluvného záväzku a v ostatných prípadoch uvedených v zmluve alebo v Obchodnom zákonníku.
4. Za podstatné porušenie Zmluvy Objednávateľ považuje prípady, ak Zhotoviteľ:
a) nedodrží termíny plnenia podľa objednávky;
b) nevykonáva Dielo riadne a v rozsahu dohodnutom podľa zmluvy;
c) poverí vykonaním Diela také osoby, ktoré nie sú odborne či zdravotne spôsobilé na vykonávanie príslušných prác;
d) vykonáva Dielo spôsobom, ktorý je v rozpore so zmluvou, s osobitnými predpismi a/alebo európskymi (EN, HD) a slovenskými technickými normami a/alebo pri vykonávaní Diela nepostupuje s odbornou starostlivosťou, a ak zhotoviteľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
e) preukázateľne dodá nekvalitné Dielo, ktoré nezodpovedá účelu zmluvy; a/alebo
f) nevybaví reklamáciu v súlade s článkom IX. tejto zmluvy.
5. Za podstatné porušenie zmluvy Zhotoviteľ považuje prípad, ak Objednávateľ opakovane neposkytne Zhotoviteľovi súčinnosť podľa článku IV. bod 8 písm. c) tejto zmluvy, a ak Objednávateľ nezjedná nápravu ani po výzve Zhotoviteľa, v ktorej zhotoviteľ poskytne dodatočnú primeranú lehotu k náprave a/alebo určené opatrenia k náprave.
6. Výzvy uvedené v tomto článku zmluvy musia byť písomné a doručené na príslušnú adresu uvedenú v záhlaví zmluvy.
7. Odstúpenie od zmluvy nadobudne účinnosť dňom doručenia písomného oznámenia zmluvnej strany o odstúpení od zmluvy druhej zmluvnej strane.
8. Odstúpením od zmluvy táto zaniká a zanikajú všetky práva a povinnosti zmluvných strán, ktoré vyplývajú zo zmluvy. Odstúpenie od zmluvy sa nedotýka nároku na náhradu škody vzniknutej porušením zmluvy, zmluvných pokút a všetkých ďalších ustanovení, ktoré podľa prejavenej vôle zmluvných strán alebo vzhľadom na svoju povahu majú trvať aj po ukončení zmluvy. Za práce a dodávky vykonané v súlade so zmluvou do okamihu odstúpenia Objednávateľa od zmluvy má zhotoviteľ nárok na úhradu príslušnej časti Odmeny.
9. Zmluvu môže objednávateľ vypovedať aj bez udania dôvodu zaslaním písomnej výpovede Zhotoviteľovi na adresu jeho sídla uvedenú v záhlaví zmluvy, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Zhotoviteľovi. Objednávky doručené Zhotoviteľovi pred dátumom odoslania výpovede Zhotoviteľovi zostávajú platné a budú vysporiadané v zmysle príslušných ustanovení zmluvy.

XII.
Záverečné ustanovenia
1. Táto zmluva môže byť menená alebo doplnená len po dohode obidvoch zmluvných strán očíslovanými písomnými dodatkami k zmluve, ktoré budú tvoriť jej neoddeliteľnú súčasť.
2. Vzťahy upravené zmluvou, ako aj vzťahy vznikajúce zo zmluvy sa spravujú právnym poriadkom Slovenskej republiky.
3. Zmluvné strany sa dohodli, že akýkoľvek spor vzniknutý na základe zmluvy alebo v súvislosti so zmluvou, vrátane otázok platnosti, účinnosti alebo výkladu zmluvy bude rozhodnutý príslušným súdom v Slovenskej republike.
4. V prípade, ak sa niektoré z ustanovení zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení zmluvy vplyv na platnosť a vymáhateľnosť ostatných ustanovení zmluvy. Zmluvné strany sú v takomto prípade povinné bez zbytočného odkladu uzatvoriť dodatok k zmluve, ktorý nahradí neplatné alebo nevymáhateľné ustanovenie zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa zmluvných strán vyjadrená v nahrádzaných ustanoveniach zmluvy zachovaná.
5. Žiadna zo zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci". Povinná zmluvná strana sa zaväzuje omeškanie alebo nemožnosť plnenia zmluvnej povinnosti druhej zmluvnej strane bezodkladne oznámiť' a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
6. Táto zmluva je uzatvorená a nadobúda platnosť dňom jej podpisu posledným zo zástupcov zmluvných strán.
7. Táto zmluva nadobúda účinnosť dňom nasledujúcim po dni jej zverejnenia v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení.
8. Túto zmluvu v zmysle bodu 7 tohto článku zmluvy zverejňuje:
a) Objednávateľ v centrálnom registri zmlúv alebo
b) ak zmluva nie je zverejnená podľa písmena a) tohto bodu do 7 dní odo dňa jej uzatvorenia, môže Zhotoviteľ podať návrh na jej zverejnenie v Obchodnom vestníku.
9. O zverejnení zmluvy podľa bodu 8 písm. a) tohto článku svedčí písomné potvrdenie o zverejnení zmluvy. Objednávateľ vydá Zhotoviteľovi na požiadanie písomné potvrdenie o zverejnení zmluvy.
10. Táto zmluva je vyhotovená v piatich vyhotoveniach, pričom štyri vyhotovenia dostane Objednávateľ a jedno vyhotovenie dostane Zhotoviteľ diela.
11. Nedeliteľnou súčasťou zmluvy sú:
Príloha č. 1 – dokumentácia
Príloha č. 2 – Cenová ponuka
??????
12. Zmluvné strany prehlasujú, že si zmluvu riadne prečítali, schválili, zmluva je prejavom ich skutočnej, vážnej a slobodnej vôle, právny úkon nebol vykonaný pod nátlakom ani za nápadne nevýhodných podmienok, čo potvrdzujú svojím podpisom.

Za Objednávateľa:	Za Zhotoviteľa:

V Nitre dňa 	V ………………... dňa ………………..

_______________________
Marek Hattas
primátor Mesta Nitry

_______________________
